pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บตท. รับชำระค่างวดบ้านผ่านโมบายแบงก์กิ้ง ตอบรับสังคมไร้เงินสดยุค 4.0 “Cashless Society”
วันพฤหัสบดีที่ 8 พฤศจิกายน 2561
บตท. รับชําระค่างวดบ้านผ่านโมบายแบงก์กิ้ง ตอบรับสังคมไร้เงินสดยุค 4.0 “Cashless Society”
บตท.ขยายช่องทางรับชําระค่างวดบ้านให้กับลูกค้าที่ บตท. รับโอนมาจากธนาคาร หรือ สถาบันการเงินที่ปล่อยสินเชื่อในตลาดแรก เพียงสแกนบาร์โค้ด/ระบุเลขที่บัญชีเงินกู้ผ่านแอปพลิเคชันธนาคารบนมือถือ ก็สามารถชําระค่างวดบ้านโดยไม่ต้องใช้เงินสดและไม่เสียค่าธรรมเนียม
บรรษัทตลาดรองสินเชื่อที่อยู่อาศัย ("บตท." หรือ "SMC") รัฐวิสาหกิจ สังกัดกระทรวงการคลัง ขยายช่องทางรับชําระค่างวดบ้านให้กับลูกค้าที่ บตท. รับโอนมาจากธนาคาร หรือ สถาบันการเงินที่ปล่อยสินเชื่อในตลาดแรก เพียงสแกนบาร์โค้ด/ระบุเลขที่บัญชีเงินกู้ผ่านแอปพลิเคชันธนาคารบนมือถือ ก็สามารถชําระค่างวดบ้านโดยไม่ต้องใช้เงินสดและไม่เสียค่าธรรมเนียม
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า “บตท. ได้เพิ่มช่องทางอํานวยความสะดวกแก่ลูกค้าสินเชื่อบ้านของ บตท. ในการชําระค่างวดบ้านผ่านโมบายแบงก์กิ้ง หรือ แอปพลิเคชันธนาคารบนมือถือต่างๆ แล้ว ได้แก่ 1. Krungthai NEXT ธนาคารกรุงไทย 2. K PLUS ธนาคารกสิกรไทย 3. Bualuang mBanking ธนาคารกรุงเทพ และ 4. SCB EASY ธนาคารไทยพาณิชย์ โดยลูกค้าสามารถสแกนบาร์โค้ด (Barcode) จากเอกสารการชําระเงินกู้ (Pay-in Slip) หรือระบุเลขที่บัญชีเงินกู้ผ่านแอปพลิเคชันของธนาคารนั้นๆ ก็สามารถชําระค่างวดบ้านได้ โดยไม่ต้องใช้เงินสดและไม่เสียค่าธรรมเนียมในการชําระค่างวดอีกด้วย”
นางวสุกานต์ กล่าวเสริมว่า “การเพิ่มช่องทางชําระค่างวดบ้านดังกล่าว เป็นการตอบสนองนโยบายสังคมไร้เงินสด “Cashless Society” ตามนโยบาย Thailand 4.0 ของรัฐบาล และเป็นอีกทางเลือกเพื่อให้ประชาชนเกิดความสะดวกสบายมากขึ้น บตท. เป็นตลาดรองสินเชื่อที่อยู่อาศัย ไม่ได้ทําหน้าที่ปล่อยสินเชื่อให้กับประชาชนโดยตรง แต่มีหน้าที่รับซื้อพอร์ตสินเชื่อบ้านที่เป็น “หนี้ดี” มาจากธนาคาร หรือสถาบันการเงิน แล้วนําไปผ่านกระบวนการแปลงสินทรัพย์เป็นหลักทรัพย์ (Securitization) เพื่อระดมเงินจากตลาดทุน ดังนั้น บตท. จึงไม่มีสาขาย่อยเหมือนธนาคารทั่วไป เราจึงต้องทํางานร่วมกับตัวกลางในการรับชําระค่างวดจากลูกค้า โดย บตท. ให้ความสําคัญกับลูกค้าเป็นหลักเพื่อให้ได้รับบริการที่สะดวก รวดเร็ว และประหยัดค่าใช้จ่าย ทั้งนี้ ยังช่วยให้ประชาชนสามารถเข้าถึงบริการภาครัฐได้สะดวกรวดเร็วมากขึ้นด้วย”
ปัจจุบัน บตท. มีช่องทางการชําระค่างวดบ้านที่หลากหลายมากกว่า 10 ช่องทาง อาทิ การหักบัญชีเงินฝากธนาคาร, เคาน์เตอร์ธนาคาร, ที่ทําการไปรษณีย์, จุดชําระเงินเทสโก้โลตัส และ Mobile / Internet Banking ลูกค้าสามารถสอบถามข้อมูลเพิ่มเติมที่ Contact Center โทร. 02-018-3636, ช่องทาง Online ที่ Facebook Fanpage “บรรษัทตลาดรองสินเชื่อที่อยู่อาศัย SMC” หรือกดเพิ่มเพื่อนทางแอปพลิเคชันไลน์โดยพิมพ์ “@smc.or.th” รวมทั้งเว็บไซต์ www.smc.or.th
สื่อมวลชนต้องการข้อมูลเพิ่มเติม กรุณาติดต่อฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) โทร. 02-018-3666 ต่อ 3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-ทส.  เชิญชวนคนไทยร่วมรักษ์โลก เลิกขยะพลาสติก เนื่องในวันสิ่งแวดล้อมโลก ประจำปี 2561
วันพุธที่ 6 มิถุนายน 2561
ทส.  เชิญชวนคนไทยร่วมรักษ์โลก เลิกขยะพลาสติก เนื่องในวันสิ่งแวดล้อมโลก ประจําปี 2561
กระทรวงทรัพยากรธรรมชาติและสิ่งแวดล้อม (ทส.) โดยกรมส่งเสริมคุณภาพสิ่งแวดล้อม (สส.) จัดกิจกรรมเนื่องในวันสิ่งแวดล้อมโลก ประจําปี 2561 ตามแนวคิดการรณรงค์ Beat Plastic Pollution: If you can’t reuse it, refuse it หรือ “รักษ์โลก เลิกพลาสติก” รณรงค์ให้ประชาช
วันนี้ (5 มิถุนายน 2561) ณ อาคารอิมแพ็ค ฟอรั่ม ศูนย์การแสดงสินค้าและการประชุมอิมแพ็คเมืองทองธานี จังหวัดนนทบุรี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการเปิดกิจกรรม ได้กล่าวว่า ปัญหาขยะพลาสติกกลายเป็นวิกฤติสําคัญด้านสิ่งแวดล้อม เป็นประเด็นสําคัญระดับโลกที่นานาชาติให้ความสําคัญ จากหลักฐานที่ปรากฏชัดมากยิ่งขึ้นในปัจจุบัน ทั้งภาพแพขยะในมหาสมุทร ภาพผลกระทบของขยะพลาสติกที่มีต่อนกทะเล และสัตว์ทะเล อาทิ เต่าทะเล โลมา วาฬ และสัตว์ทะเลหายากอื่น ๆ แสดงให้เห็นอย่างชัดเจนว่า ขยะพลาสติกกําลังส่งผลกระทบต่อสิ่งแวดล้อมอย่างรุนแรงมากขึ้น เป็นเหตุผลว่า ทําไมเราจึงต้องช่วยกันลดปริมาณขยะพลาสติก ในปี 2559 มีขยะมากถึง 27 ล้านตัน มีขยะพลาสติกเฉลี่ยประมาณ 3.2 ล้านตัน อีกทั้งข้อมูลของโครงการสิ่งแวดล้อมแห่งสหประชาชาติ ระบุว่า แต่ละปีทั่วโลกมีการใช้ถุงพลาสติกมากถึง 5 แสนล้านใบ และครึ่งหนึ่งของพลาสติกที่ใช้กันอยู่ในปัจจุบันเป็นพลาสติกแบบใช้ครั้งเดียวแล้วทิ้ง (single-use plastic หรือ disposable plastic) เช่น ช้อม ส้อม แก้วน้ําพลาสติก จากปัญหาดังกล่าวโครงการสิ่งแวดล้อมแห่งสหประชาชาติ จึงได้กําหนดประเด็นเรื่องขยะพลาสติกเป็นประเด็นหลักในการรณรงค์เนื่องในวันสิ่งแวดล้อมโลก ประจําปี 2561 “Beat Plastic Pollution : If you can’t reuse it, refuse it รักษ์โลก เลิกพลาสติก”
พลเอก สุรศักดิ์ กาญจนรัตน์ กล่าวต่อไปอีกว่า ปัญหาพลาสติกและขยะพลาสติก คณะรักษาความสงบแห่งชาติ ได้เห็นชอบให้การจัดการขยะมูลฝอยเป็น “วาระแห่งชาติ” กระทรวงทรัพยากรธรรมชาติและสิ่งแวดล้อมจึงดําเนินการสื่อสารและรณรงค์อย่างต่อเนื่อง เพื่อสร้างความตระหนักให้กับประชาชน เรื่องลดการใช้ถุงพลาสติกและบรรจุภัณฑ์ที่ทํามาจากพลาสติก และใช้วาระเนื่องในวันสิ่งแวดล้อมโลก 5 มิถุนายน 2561 เชิญหน่วยงานต่าง ๆ ร่วมประกาศเจตนารมณ์ "การลดใช้ถุงพลาสติกแบบหูหิ้วและโฟม" ซึ่งหน่วยงานภาครัฐควรจะเป็นต้นแบบที่ดีในการรณรงค์การลดใช้ถุงพลาสติกและงดใช้โฟมของประเทศตามนโยบายของรัฐบาล นอกจากนี้ กิจกรรมภายในงาน ยังมีการมอบเกียรติบัตรสําหรับหน่วยงานที่ผ่านเกณฑ์หน่วยงานต้นแบบการลด คัดแยก ขยะมูลฝอย และของเสียอันตรายของกระทรวงทรัพยากรธรรมชาติและสิ่งแวดล้อม การจัดแสดงนิทรรศการตามประเด็นการรณรงค์เนื่องในวันสิ่งแวดล้อมโลก ประจําปี 2561 และนิทรรศการจากหน่วยงานอื่น ๆ อีกด้วย
รัฐบาลไทย-ข่าวทำเนียบรัฐบาล-ก.อุตสาหกรรม ร่วมประชุมแลกเปลี่ยนข้อคิดเห็นระหว่างกระทรวงอุตสาหกรรมกับคณะกรรมาธิการการเกษตรและสหกรณ์ สภานิติบัญญัติแห่งชาติ
วันจันทร์ที่ 27 สิงหาคม 2561
ก.อุตสาหกรรม ร่วมประชุมแลกเปลี่ยนข้อคิดเห็นระหว่างกระทรวงอุตสาหกรรมกับคณะกรรมาธิการการเกษตรและสหกรณ์ สภานิติบัญญัติแห่งชาติ
ก.อุตสาหกรรม ร่วมประชุมแลกเปลี่ยนข้อคิดเห็นระหว่างกระทรวงอุตสาหกรรมกับคณะกรรมาธิการการเกษตรและสหกรณ์ สภานิติบัญญัติแห่งชาติ
วันนี้ (27 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมแลกเปลี่ยนข้อคิดเห็นระหว่างกระทรวงอุตสาหกรรมร่วมกับคณะกรรมาธิการการเกษตรและสหกรณ์ สภานิติบัญญัติแห่งชาติ พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดงาน “วันดื่มนมโลก” ประจำปี 2561 (World Milk Day 2018)
วันศุกร์ที่ 1 มิถุนายน 2561
กระทรวงเกษตรและสหกรณ์ จัดงาน “วันดื่มนมโลก” ประจําปี 2561 (World Milk Day 2018)
กระทรวงเกษตรและสหกรณ์ จัดงาน “วันดื่มนมโลก” ประจําปี 2561 (World Milk Day 2018) ภายใต้แนวคิด “นมยิ่งดื่มยิ่งดี” เพื่อสร้างวัฒนธรรมการบริโภคนมในสังคมไทย
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “รักพ่อ คิดถึงพ่อ สานต่องานพ่อสร้าง” เนื่องในวันดื่มนมโลก ประจําปี 2561 (World Milk Day 2018) ณ อาคาร 1962 องค์การส่งเสริมกิจการโคนมแห่งประเทศไทย อ.มวกเหล็ก จ.สระบุรี ว่า ตามที่องค์การอาหารและเกษตรแห่งสหประชาชาติ (Food and Agriculture Organization of the United Nations : FAO) ได้กําหนดให้วันที่ 1 มิถุนายนของทุกปี เป็นวันดื่มนมโลก (World Milk Day) เพื่อสนับสนุนและรณรงค์ให้ประเทศต่าง ๆ ให้ความสําคัญและสนับสนุนการบริโภคนมภายในประเทศ ซึ่งกระทรวงเกษตรและสหกรณ์ได้มีการจัดกิจกรรมเป็นประจําทุกปี โดยในปี 2561 นี้ ได้กําหนดรูปแบบงานภายใต้แนวคิด “นมยิ่งดื่มยิ่งดี” เพื่อสร้างวัฒนธรรมการบริโภคนมในสังคมไทย ซึ่งได้มีการจัดกิจกรรมทั้งที่องค์การส่งเสริมกิจการโคนมแห่งประเทศไทย อ.มวกเหล็ก จ.สระบุรี และสวนสัตว์ดุสิต กรุงเทพมหานครด้วย
ปัจจุบันการดื่มนมของคนไทย เฉลี่ยอยู่ที่ 18 ลิตร/คน/ปี เมื่อเทียบกับประเทศที่พัฒนาแล้วถือว่าค่อนข้างน้อย และในยุทธศาสตร์โคนมและผลิตภัณฑ์นม ในปี 2560 - 2569 ได้ตั้งเป้าให้คนไทยบริโภคนมมากขึ้นให้ได้ 25 ลิตร/คน/ปี ซึ่งผลการบริโภคนมที่เพิ่มขึ้นครั้งนี้ จะช่วยให้เกษตรกรผู้เลี้ยงโคนมไทยเลี้ยงโคนมและผลิตน้ํานมคุณภาพดีให้คนไทยได้ดื่ม เกษตรกรมีความมั่นคงด้านอาชีพ คนไทยมีสุขภาพแข็งแรง
สําหรับน้ํานมผลิตจากเกษตรกรไทย ปัจจุบันนําไปแปรรูปเป็นนมพร้อมดื่ม ได้แก่ นมพาสเจอร์ไรส์ และยูเอชที ซึ่งได้รับความนิยมจากผู้บริโภคคนไทยเป็นอย่างมาก นอกจากนั้น ประเทศเพื่อนบ้าน เช่น กัมพูชา เมียนม่า มาเลเซีย ลาว ฟิลิปปินส์ สิงค์โปร์ อินโดนีเซีย และประเทศอินโดนีเซีย ยังนิยมบริโภคและมีความเชื่อมั่นแบรนด์ไทยมาก พบว่ามีมูลค่าส่งออกนมและผลิตภัณฑ์นมของไทยในปี 2560 สูงถึง 13,500 ล้านบาท
ทั้งนี้ จังหวัดสระบุรีเป็นต้นกําเนิดของ "อาชีพการเลี้ยงโคนม" แห่งแรกของประเทศไทย ปัจจุบันมีเกษตรกรผู้เลี้ยงโคนม จํานวน 5,728 ราย จํานวนโคนม รวม 165,147 ตัว ซึ่งมีปริมาณการเลี้ยงมากที่สุดในประเทศ โดยเป็นโคนมที่อยู่ระหว่างรีดนม จํานวน 72,248 ตัว ผลผลิตน้ํานมเฉลี่ยวันละ 860 ตัน หรือ 25,890 ตัน/เดือน คิดเป็นมูลค่าประมาณ 466,070,000 บาท/เดือน หรือ 5,593 ล้านบาท/ปี การเลี้ยงโคนมจึงเป็นอาชีพสําคัญที่สร้างรายได้ให้แก่เกษตรกรจังหวัดสระบุรี และส่งผลให้เป็นศูนย์กลางการพัฒนาอาชีพการเลี้ยงโคนมของประเทศต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายภูเวียง ประคำมินทร์ รองปลัดกระทรวงดิจิทัลฯ บรรยายในงาน “อบรมการบริหารวิกฤตการณ์เพื่อการฝึกระดมสรรพกำลังเพื่อการทหาร ประจำปี 2563”
วันศุกร์ที่ 10 มกราคม 2563
นายภูเวียง ประคํามินทร์ รองปลัดกระทรวงดิจิทัลฯ บรรยายในงาน “อบรมการบริหารวิกฤตการณ์เพื่อการฝึกระดมสรรพกําลังเพื่อการทหาร ประจําปี 2563”
นายภูเวียง ประคํามินทร์ รองปลัดกระทรวงดิจิทัลฯ บรรยายในงาน “อบรมการบริหารวิกฤตการณ์เพื่อการฝึกระดมสรรพกําลังเพื่อการทหาร ประจําปี 2563”
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยายในหัวข้อ “การเตรียมพร้อมด้านเทคโนโลยีสารสนเทศและการสื่อสารในการระดมสรรพกําลังเพื่อการทหาร” ภายในงานอบรมการบริหารวิกฤตการณ์เพื่อการฝึกระดมสรรพกําลังเพื่อการทหาร ประจําปี 2563 ให้กับนายทหารสัญญาบัตร จากสํานักงานปลัดกระทรวงกลาโหม กองบัญชาการกองทัพไทย และเหล่าทัพ รวมทั้งข้าราชการพลเรือน และรัฐวิสาหกิจที่ปฏิบัติงานเกี่ยวข้องกับงานการระดมสรรพกําลังเพื่อการทหาร ตามนโยบายและแผนระดับชาติ ว่าด้วยความมั่นคงแห่งชาติ (พ.ศ.2562-2565) และแผนผนึกกําลังและทรัพยากรเพื่อการป้องกันประเทศ ทั้งนี้ เพื่อเตรียมความพร้อมรับมือที่เกิดจากสาธารณภัย วิกฤตการณ์ความมั่นคง รวมถึงให้ความสําคัญกับการซักซ้อมแผนร่วมกัน เพื่อให้เกิดความสอดคล้อง บูรณากับแผนของหน่วยที่เกี่ยวข้องให้เกิดประสิทธิภาพ ณ โรงแรม เพิร์ล รีสอร์ท แอนด์ โฮเทล จ.นนทบุรี เมื่อวันที่ 9 มกราคม 2563
******************
รัฐบาลไทย-ข่าวทำเนียบรัฐบาล-บรรษัทประกันสินเชื่ออุตสาหกรรมขนาดย่อม(บสย.) ส่งคณะทำงานและทีมผู้เชี่ยวชาญ ร่วมโครงการ Knowledge Sharing Program เฟส 2
วันอังคารที่ 14 กุมภาพันธ์ 2560
บรรษัทประกันสินเชื่ออุตสาหกรรมขนาดย่อม(บสย.) ส่งคณะทํางานและทีมผู้เชี่ยวชาญ ร่วมโครงการ Knowledge Sharing Program เฟส 2
ในปี 2560 บสย. พร้อมเดินหน้าการดําเนินโครงการ Knowledge Sharing Program (KSP) ระยะที่ 2 ที่ดําเนินการในระหว่างปี 2559 -2560  ซึ่งเป็นความร่วมมือระหว่าง บสย. กับ สวทช. และ  Korea Technology Finance Corporation
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า ในปี 2560 บสย. พร้อมเดินหน้าการดําเนินโครงการ Knowledge Sharing Program (KSP) ระยะที่ 2 ที่ดําเนินการในระหว่างปี 2559 -2560 ซึ่งเป็นความร่วมมือระหว่าง บสย. กับ สํานักงานพัฒนาวิทยาศาสตร์และเทคโนโลยี (สวทช.) และ Korea Technology Finance Corporation (KOTEC) ในระหว่างวันที่ 13-17 กุมภาพันธ์ 2560 ณ ประเทศเกาหลี โดยมีวัตถุประสงค์ เพื่อให้มีต้นแบบโมเดล (Prototype) และองค์ความรู้สําหรับการประเมินเทคโนโลยีของผู้ประกอบการที่มีเทคโนโลยีและนวัตกรรม โดยมีผู้แทนจาก บสย. และ สวทช. ซึ่งเป็นคณะทํางานและทีมผู้เชี่ยวชาญฝั่งไทย (Expert Team) เข้ารับการฝึกอบรม Capacity Building ณ ประเทศเกาหลี
“เนื้อหาหลักของการประชุมครั้งนี้ ครอบคลุม 3 แนวทางคือ 1.การประชุมเชิงปฏิบัติการ เรียนรู้นโยบายและแนวทางในการช่วยเหลือผู้ประกอบการที่มีเทคโนโลยีและนวัตกรรมของประเทศเกาหลีและแลกเปลี่ยนข้อคิดเห็นในการนํามาปรับใช้ในประเทศไทย 2.การศึกษาดูงานสถานศึกษาและหน่วยงานที่มีบทบาทในการบ่มเพาะและสนับสนุนผุ้ประกอบการ SMEs ที่มีเทคโนโลยีและนวัตกรรม 3.เรียนรู้การปรับปรุงเครื่องมือการประเมินเทคโนโลยี ให้มีความสมบูรณ์มากยิ่งขึ้นและแนวทางการพัฒนาระบบ Technology Rating Grade (TRG)”
นายวิเชษฐ กล่าวว่า โครงการ KSP จะเป็นโครงการที่มีประโยชน์ต่อประเทศไทย องค์ความรู้ที่ได้จากโครงการนี้สามารถนํามาใช้ในการพัฒนาเครื่องมือการประเมินเทคโนโลยีและออกแบบระบบการค้ําประกันสินเชื่อสําหรับผู้ประกอบการกลุ่มเทคโนโลยีและนวัตกรรม และเป็นเครื่องมือในการช่วยเหลือผู้ประกอบการที่มีเทคโนโลยีให้สามารถเข้าถึงแหล่งเงินทุนได้มากขึ้น
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th  www.tcg.or.th
ศรัญยู ตันติเสรี 091-771-2885 saranyu@tcg.or.th   www.facebook.com/tcg.or.th
วิขุดา ก้องกีรติ 089-605-9870 wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ธพว.ก้าวล้ำนำเทรนด์ปั้นสื่อออนไลน์ให้แข็งแรง “ตัดต่ออย่างง่ายเพิ่มยอดขายด้วย Youtube”ติดปีกเอสเอ็มอีไทยก้าวไกลตลาดโลก
วันอังคารที่ 14 พฤศจิกายน 2560
ธพว.ก้าวล้ํานําเทรนด์ปั้นสื่อออนไลน์ให้แข็งแรง “ตัดต่ออย่างง่ายเพิ่มยอดขายด้วย Youtube”ติดปีกเอสเอ็มอีไทยก้าวไกลตลาดโลก
ธพว. จัดสัมมนา“ตัดต่ออย่างง่ายเพิ่มยอดขายด้วย Youtube”  ณ อาคารสํานักงานใหญ่ SME Bank Tower
วันนี้ (13 พฤศจิกายน 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนา“ตัดต่ออย่างง่ายเพิ่มยอดขายด้วย Youtube” ณ อาคารสํานักงานใหญ่ SME Bank Tower ติดสถานีรถไฟฟ้าอารีย์ โดยเชิญกูรูชื่อดังในการทําVideo Content ผ่านYoutube เพื่อการเพิ่มยอดขายให้ก้าวกระโดดคุณศิรินภา ประสพศักดิ์เป็นที่รู้จักในนาม “ครูต่ายไอทีแม่บ้าน”โดยปัจจุบันเป็นครูสอนการตลาดออนไลน์ที่สถาบันสอนการตลาดออนไลน์ไอทีแม่บ้านอาทิคอร์สLine@การตัดต่อวีดีโอและYouTubeการทําเว็บไซต์ขายของและสร้างแบรนด์และการลงโฆษณาFacebookสําหรับผู้เริ่มต้นนอกจากนี้ครูต่าย ยังเป็นวิทยากรและที่ปรึกษาการตลาดออนไลน์ ให้กับผู้ประกอบการSMEsด้วย
นายมงคล ลีลาธรรม กรรมการผู้จัดการ ธพว. กล่าวว่า จากกระแสการตอบรับที่ดีเป็นอย่างมากของงานสัมมนาเชิงปฏิบัติการการทําวีดีโอบนสื่อYouTubeเมื่อครั้งที่ผ่านมาจึงทําให้ต้องมีการจัดการอบรมการตัดต่อวีดีโอเป็นครั้งที่สองโดยมีเนื้อหาที่เข้มข้นลึกขึ้นเพราะธนาคารเล็งเห็นถึงความสําคัญของการทําเนื้อหาเพื่อโปรโมทและทํายอดขายให้พุ่งกระฉูดแบบก้าวกระโดด และสื่อออนไลน์อย่างYouTube เป็นสิ่งที่มีบทบาทสําคัญกับผู้ประกอบการSMEหรือStartupเพราะเรื่องของการทําตลาดออนไลน์อย่างเช่นกิจกรรมในวันนี้ ที่มีการนําเครื่องมือในการทําตลาดออนไลน์อย่าง YouTubeที่ปัจจุบันมีผู้ใช้งานเครื่องมือตัวนี้ทั้งโลกถึง 1 พันล้านคนซึ่งจํานวนผู้ใช้เป็น 1 ใน 3 ของผู้ใช้บนโลกออนไลน์ทั้งหมดและปัจจุบันมีผู้ประสบความสําเร็จทางธุรกิจจากการปล่อยเนื้อหาบนโลกYouTubeเป็นอย่างมากโดยบางคนมีผู้ติดตามถึงสองล้านถึงสามล้านคนจึงไม่แปลกเลยที่ผู้ประกอบการในปัจจุบันจึงหันมาทําการตลาดผ่านช่องทางนี้ จะเห็นได้จากการจัดกิจกรรมฝึกทักษะการปฎิบัติการเกี่ยวกับเรื่องนี้ที่ธนาคารประกาศพียงแค่ 1 วันมียอดผู้สนใจสมัครเข้ามาล้นหลามกว่า200คนจนทําให้ต้องปิดระบบรับสมัครในทันทีเนื่องจากธนาคารมุ่งหวังให้การจัดสัมมนาเกิดประสิทธิภาพสูงสุดแก่ผู้เรียนจึงรับได้จํานวนจํากัดเพียง 50 ถึง 60 กิจการเท่านั้น
“ ตอนนี้เกิดกระแสตื่นตัวใช้เทคโนโลยีสื่อออนไลน์เข้ามาช่วยค้าขาย โลกของการค้าธุรกิจขนาดใหญ่ไม่ใช่จะชนะธุรกิจขนาดเล็กเสมอไป สิ่งสําคัญคือ ความเร็วการเข้าถึงกลุ่มเป้าหมายที่ตรง และโดนใจ อย่างที่ผมเคยบอกปลาเร็วจะชนะปลาช้า ผู้ประกอบการเอสเอ็มอีจําเป็นต้องหาโอกาสและเร่งปรับตัวหลุดจากกรอบแนวคิดแบบเดิม และพัฒนาศักยภาพธุรกิจเตรียมความพร้อมเข้าสู่สนามการค้ารองรับก้าวเข้าสู่ไทยแลนด์ 4.0 ต่อไป” กรรมการผู้จัดการ ธพว. กล่าว
ที่มา : ฝ่ายส่งเสริมกิจกรรมพัฒนาผู้ประกอบการ โทร. 02-265-3192
เผยแพร่ข้อมูล : ฝ่ายส่งเสริมการตลาดลูกค้าสัมพันธ์และกิจกรรมเพื่อสังคม โทร. 0-265-4574-5
รัฐบาลไทย-ข่าวทำเนียบรัฐบาล-ยธ. พิจารณาแนวทางการพัฒนาระบบการใช้มาตรการต่อผู้กระทำผิดอาญา แทนการควบคุมตัว ให้มีความสอดคล้องกับมาตรฐานขั้นต่ำระหว่างประเทศ
วันอังคารที่ 26 มิถุนายน 2561
ยธ. พิจารณาแนวทางการพัฒนาระบบการใช้มาตรการต่อผู้กระทําผิดอาญา แทนการควบคุมตัว ให้มีความสอดคล้องกับมาตรฐานขั้นต่ําระหว่างประเทศ
ยธ. พิจารณาแนวทางการพัฒนาระบบการใช้มาตรการต่อผู้กระทําผิดอาญาแทนการควบคุมตัว ให้มีความสอดคล้องกับมาตรฐานขั้นต่ําระหว่างประเทศ
ในวันอังคารที่ ๒๖ มิถุนายน ๒๕๖๑ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการด้านการปฏิรูปการพัฒนามาตรการต่อผู้กระทําผิดอาญา
แทนการควบคุมตัวโดยการมีส่วนร่วมขององค์กรสหวิชาชีพและชุมชน ครั้งที่ ๑/๒๕๖๑
เพื่อพิจารณากรอบแนวทางการพัฒนาระบบการใช้มาตรการต่อผู้กระทําผิดอาญาแทนการควบคุมตัว
(Non-custodial measures) ในประเทศไทย ให้มีความสอดคล้องกับมาตรฐานขั้นต่ําระหว่างประเทศ
โดยแบ่งเป็น ๔ กรอบ ประกอบด้วย
กรอบที่ ๑ การพัฒนาระบบการประเมินความเสี่ยงก่อนใช้มาตรการต่อผู้กระทําผิดอาญาแทนการควบคุมตัว
กรอบที่ ๒ การพัฒนาโปรแกรมการแก้ไข บําบัด ฟื้นฟูผู้กระทําผิดที่ไม่ได้มีการควบคุมตัว
กรอบที่ ๓ การพัฒนาระบบการติดตามและประเมินผลผู้กระทําผิดอาญา
กรอบที่ ๔ การพัฒนาระบบจดแจ้ง กําหนดมาตรฐาน การขึ้นทะเบียนขออนุญาต
ขององค์กรสหวิชาชีพและชุมชน
โดยที่ประชุมได้เสนอแนะแนวทางพัฒนารายละเอียดการดําเนินงานเพิ่มเติม ดังนี้
๑) ทบทวนสภาพปัญหาและข้อเท็จจริงในการดําเนินงานเกี่ยวกับการใช้มาตรการต่อผู้กระทําผิดอาญาแทนการควบคุมตัวในประเทศไทย รวมถึงข้อมูลเชิงสถิติในมาตรการต่างๆ เพื่อพิจารณาผลสําเร็จในเชิงประสิทธิภาพและประสิทธิผลจากการดําเนินการได้อย่างเป็นรูปธรรม (Success rate)
๒) ศึกษาเครื่องมือ (Tools) และแนวปฏิบัติที่ดีจากต่างประเทศเกี่ยวกับการใช้มาตรการต่อผู้กระทําผิดอาญาแทนการควบคุมตัว เพื่อเปรียบเทียบการใช้มาตรการฯ ในต่างประเทศกับประเทศไทย
๓) ศึกษาบทบาทขององค์กรสหวิชาชีพและชุมชนที่มีส่วนเกี่ยวข้องกับการใช้มาตรการต่อผู้กระทําผิดอาญาแทนการควบคุมตัวในประเทศไทยเพื่อวิเคราะห์สภาพปัญหาและข้อเท็จจริงในการพัฒนาการมีส่วนร่วมในการดําเนินงานขององค์กรสหวิชาชีพฯ
โดยมีคณะอนุกรรมการผู้ทรงคุณวุฒิ รวมทั้งผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ ศูนย์ราชการเฉลิมพระเกียรติ กรุงเทพฯ
รัฐบาลไทย-ข่าวทำเนียบรัฐบาล-“อนุทิน” ย้ำอยู่ห่างเป็น“วัคซีน”สยบโควิด-19ตอนนี้
วันอาทิตย์ที่ 19 เมษายน 2563
“อนุทิน” ย้ําอยู่ห่างเป็น“วัคซีน”สยบโควิด-19ตอนนี้
รองนายกรัฐมนตรีและรัฐมนตรีว่าการกระทรวงสาธารณสุข ให้กําลังใจ อสม.และเจ้าหน้าที่ รพ.สต.คลองหลวง พร้อมมอบอุปกรณ์การแพทย์ แพทย์-พยาบาล รพ.ปทุมธานี สู้ภัยโควิด-19 ย้ํามาตรการเว้นระยะห่าง ยังเป็นวัคซีนทางสังคมป้องกันโรคระบาด ก่อนนักวิจัยคิดค้นวัคซีนได้
วันนี้ (19 เมษายน 2563) ที่โรงพยาบาลส่งเสริมสุขภาพตําบลคลองสามพื้นที่หมู่ 5อ.คลองหลวง จังหวัดปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ให้กําลังใจการทํางานของอาสาสมัครสาธารณสุขประจําหมู่บ้าน (อสม.) พร้อมมอบอุปกรณ์ป้องกันการติดเชื้อสนับสนุนการทํางาน และให้สัมภาษณ์ว่าอสม.ทุกคนทําหน้าที่เหมือนเป็นเจ้าหน้าที่สาธารณสุขคนหนึ่ง เป็นส่วนสําคัญของระบบสาธารณสุขไทยที่ทั่วโลกเห็นแล้วว่าทําให้การควบคุมโรคโควิด-19 ของประเทศไทยมีประสิทธิภาพ ต้องขอบคุณฟันเฟืองในระบบสาธารณสุขทุกส่วน ทั้งอสม. เจ้าหน้าที่รพ.สต. แพทย์ พยาบาล บุคลากรสาธารณสุขที่เหนื่อยทุกคน ร่วมแรงร่วมใจทํางาน ทําให้สถานการณ์ตัวเลขผู้ป่วยรายใหม่ลดลง
นายอนุทินกล่าวต่อว่า ขณะนี้นักวิทยาศาสตร์กําลังร่วมกันคิดค้นวิจัยวัคซีนป้องกันโรค เมื่อสําเร็จก็จะเป็นโรคที่ป้องกันได้ ขณะที่ยังไม่มีวัคซีนเรายังต้องคงมาตรการเว้นระยะห่าง ต้องใส่หน้ากากผ้าหรือหน้ากากอนามัย ใช้ช้อนรับประทานอาหารส่วนตัวล้างมือบ่อย ๆ มาตรการทางสังคมเหล่านี้เป็นวัคซีนช่วยป้องกันโรคให้เราในตอนนี้ได้
“ขอให้พี่น้องประชาชนอดทนร่วมกันอีกนิด รัฐบาลไม่ได้นิ่งเฉยกับมาตรการที่จํากัดเสรีภาพของพี่น้องประชาชน แต่มีความจําเป็นต้องควบคุมเพื่อไม่ให้โรคแพร่กระจาย ขอให้ปฏิบัติตนตามมาตรการต่าง ๆอาจจะต้องปรับตัว ปรับแผนการใช้ชีวิต อยู่ร่วมกันระมัดระวังขณะที่ยังไม่มีวัคซีน ในที่สุดก็จะผ่อนคลายกลับสู่ปกติได้ และใช้ชีวิตร่วมกันอย่างปลอดภัย” นายอนุทินกล่าว
นอกจากนี้ ได้เดินทางไปให้กําลังใจและมอบอุปกรณ์ชุดป้องกัน หน้ากากอนามัย และเจลแอลกอฮอล์ให้กับบุคลากรทางการแพทย์โรงพยาบาลปทุมธานี จ.ปทุมธานี พร้อมตรวจเยี่ยมคลินิกโรคทางเดินหายใจรองรับผู้ป่วยโรคโควิด-19 และหารือกับผู้บริหารองค์การบริหารส่วนจังหวัดปทุมธานี กําหนดมาตรการการควบคุมโรคร่วมกัน
*****************************19 เมษายน 2563
รัฐบาลไทย-ข่าวทำเนียบรัฐบาล-การประชุมการตรวจราชการรอบที่1/2561 ของสอจ.พิจิตร และลงพื้นที่บริษัท อัครา รีซอร์สเซส จำกัด (มหาชน) พร้อมเยี่ยมชมตลาดเก่าวังกรด
วันพฤหัสบดีที่ 22 กุมภาพันธ์ 2561
การประชุมการตรวจราชการรอบที่1/2561 ของสอจ.พิจิตร และลงพื้นที่บริษัท อัครา รีซอร์สเซส จํากัด (มหาชน) พร้อมเยี่ยมชมตลาดเก่าวังกรด
ผู้ตรวจราชการกระทรวงอุตสาหกรรม เป็นประธานประชุมการตรวจราชการรอบที่1/2561 ของสํานักงานอุตสาหกรรม จ.พิจิตร และเยี่ยมชมโครงการเสริมสร้างเศรษฐกิจชุมชนฐานราก  (local economy) ณ “ตลาดเก่าวังกรด”
วันที่ 21 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม ให้เกียรติเป็นประธานประชุมการตรวจราชการรอบที่1/2561 ของสํานักงานอุตสาหกรรม จ.พิจิตร โดยมีนายดุสิต จันทรกานต์ อุตสาหกรรม จ.พิจิตร และเจ้าหน้าที่ที่เกี่ยวข้องเข้าร่วมประชุมเพื่อรับฟังผลการดําเนินงาน สภาพปัญหา และอุปสรรคในการดําเนินงาน พร้อมทั้งให้กําลังใจและเสนอแนะแนวทางการเพิ่มประสิทธิภาพในการทํางานของเจ้าหน้าที่
นอกจากนี้ยังได้ลงพื้นที่บริษัท อัครา รีซอร์สเซส จํากัด (มหาชน) ซึ่งเป็นเหมืองทองคําขนาดใหญ่ เพื่อสํารวจข้อมูลข้อเท็จจริงเกี่ยวกับปัญหาที่เกิดขึ้น
นอกจากนี้ยังได้เข้าเยี่ยมชมโครงการเสริมสร้างเศรษฐกิจชุมชนฐานราก (local economy) ณ “ตลาดเก่าวังกรด” ซึ่งเป็นหมู่บ้าน CIV ของ จ.พิจิตรที่มีสินค้าอันเป็นอัตลักษณ์ของชุมชน เช่นผลิตภัณฑ์จากต้นจิก ชาใบจิก สบู่ใบจิก และเชื่อมโยงสู่เส้นทางแหล่งท่องเที่ยว ทําให้ชุมชนเกิดความเข้มแข็งและยั่งยืน
รัฐบาลไทย-ข่าวทำเนียบรัฐบาล-​งาน Defense and Security 2019
วันพฤหัสบดีที่ 14 พฤศจิกายน 2562
​งาน Defense and Security 2019
นอกจากเราจะได้พบกับเทคโนโลยีใหม่ๆจากบริษัทผู้ผลิตจากทั่วโลกแล้ว เรายังจะได้พบกับยุทธโธปกรณ์ที่ทั้งวิจัยและพัฒนาเอง และ ร่วมกับบริษัทเอกชน  จาก หน่วยงานภายใต้สังกัดกระทรวงกลาโหม และ สถาบันเทคโนโลยีป้องกันประเทศ(DTI) อีกด้วย  มาดูกันดีกว่าว่ามีอะไรเด็ด
สํานักปลัดกระทรวงกลาโหม
-ปืนใหญ่หนักกระสุนวิถีราบ 155 มม. อัตตาจรล้อยาง M758 (ATMG)
-เครื่องยิงลูกระเบิด 120 มม อัตราจรล้อยาง M361 (ATMM)
-โครงการระบบสั่งการทางทหารจากสมาร์ทโฟนผ่านวิทยุสื่อสาร
-ผลิตภัณฑ์ดินส่งกระสุนและกระสุนครบนัด
กองทัพบก
-โครงการสาธิตและพัฒนาแพ็คแบตเตอรี่สําหรับการใช้งาน
ด้านยุทโธปกรณ์ (สําหรับ ปบค.49 ขนาด 105 มม. แบบ M119)
-โครงการพัฒนาปืนไรเฟิลซุ่มยิง ขนาด .338 มม.
และการพัฒนาต้นแบบปืนเล็กยาว ขนาด 5.56 มม.
-โครงการศึกษาความเป็นไปได้ในการพัฒนาปืนกลมือ (Submachine Gun)
-หุ่นยนต์กู้ภัยและสํารวจ Rescue and Survey Robot
กองทัพเรือ
-โครงการวิจัยและพัฒนาอากาศยานไร้นักบิน
แบบนารายณ์ 3.0
-โครงการวิจัยและพัฒนาทุ่นระเบิด ทอดประจําที่ปราบเรือดําน้ําแบบล่องหน
-ระบบอากาศยานไร้นักบินเพื่อการลาดตระเวนทางทะเล (Maritime Aerial Reconnaissance Craft Unmanned System MARCUS)
กองทัพอากาศ
-โครงการปรับปรุงเครื่องบินขับไล่แบบ F-5 super tigris
-บ.เป้าอากาศ Snipe MK5
-รถปฏิบัติการข้อมูลข่าวสารระบบอากาศยาน
ไร้คนขับ
สถาบันเทคโนโลยีป้องกันประเทศ(DTI)
-ยานเกราะล้อยางสะเทินน้ําสะเทินบก (AAPC)
-ยานภาคพื้นไร้คนขับ (Unmanned Ground Vehicle: UGV)
-เครื่องฝึกจําลองยุทธของพลขับรถถัง
ผลงานเหล่านี้จะถูกนํามาตั้งแสดงให้ชมกันที่บูธของกระทรวงกลาโหม สามารถแวะไปเยี่ยมชมและให้กําลังใจกันได้
#DefenseThailand2019